ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Οκτωβρίου 1968 περί εφαρμογής των άρθρων 48 και 49 της συνθήκης στα γαλλικά υπερπόντια διαμερίσματα ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 227, παράγραφος 2, την πρόταση της Επιτροπής, Εκτιμώντας: ότι βάσει του άρθρου 227, παράγραφος 2, εδάφιο δεύτερο, το Συμβούλιο είναι αρμόδιο να καθορίζει τους όρους εφαρμογής στα γαλλικά υπερπόντια διαμερίσματα των διατάξεων της συνθήκης που δεν απαριθμούνται στην παράγραφο 2, εδάφιο πρώτο, αυτού του άρθρου και ιδίως των διατάξεων των άρθρων 48 και 49 της συνθήκης, ότι η ελεύθερη κυκλοφορία των εργαζομένων δύναται να ευνοήσει την οικονομική και κοινωνική ανάπτυξη αυτών των υπερποντίων διαμερισμάτων, ΑΠΟΦΑΣΙΖΕΙ: Άρθρο 1 Τα άρθρα 48 και 49 της συνθήκης περί ιδρύσεως της Ευρωπαϊκής Οικονομικής Κοινότητος καθώς και οι διατάξεις που θεσπίσθηκαν κατ' εφαρμογή αυτών των άρθρων εφαρμόζονται στα γαλλικά υπερπόντια διαμερίσματα. Άρθρο 2 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων, τμήμα "Νομοθεσία I". Αρχίζει να ισχύει την εικοστή ημέρα απο της δημοσιεύσεώς της. Έγινε στο Λουξεμβούργο, στις 15 Οκτωβρίου 1968.

[Source: multi_eurlex | Tokens: 1164]